Elektrode koje se koriste kod zavarivanja
**Elektroda** je električni provodnik koji se koristi za ostvarivanje kontakta sa nemetalnim delom kola (npr. poluprovodnikom, elektrolitom ili vakuumom). Reč je skovao naučnik Majkl Faradej od grčke reči elektron sa značenjem ćilibar, iz koje je izvedena reč elektricitet) i hodos - način.

Ako se dvije različite elektrode spoje vodičem, zbog razlike njihovih potencijala poteći će kroz njega električna struja i na elektrodama će započeti spontana reakcija oksidacije, odnosno redukcije. Elektroda na kojoj se zbiva oksidacija naziva se anodom, a ona na kojoj se zbiva redukcija katodom. Struja teče od elektrode većega potencijala prema elektrodi manjega potencijala, a razlika potencijala jednaka je elektromotornoj sili tako nastaloga galvanskog članka.

Elektroda u elektrotehnici
--------------------------

U elektrotehnici, elektroda je električni element za spajanje nekog tijela ili sredstva u strujni krug, za emisiju, ubrzavanje ili usmjeravanje naelektriziranih čestica te za ostvarivanje električnog polja. Elektrode su prema izvedbi vrlo različite, neke su sastavni dio pojedinih drugih elemenata (elektronskih cijevi, poluvodičkih elemenata, galvanskih članaka), neke služe za spajanje s ljudskim tijelom ili organom pri elektrodijagnostici, elektroterapiji ili elektrostimulaciji, a neke za odvijanje pojedinih postupaka (elektroliza, električno zavarivanje). Elektrodama se nastoji postići dobra električna vodljivost, zato su one od dobro vodljiva materijala (metali, slitine, ugljik). Ako služe spajanju nekog tijela, moraju uz njega dobro prianjati, što se postiže pritiskom, lemljenjem, zataljivanjem ili stavljanjem vodljivog sredstva (tekućine ili paste) na spojno mjesto. Elektrode, spojna mjesta te posljedice fizikalno-kemijskih reakcija između elektroda i tijela ili sredstva unose u električni krug svoja električna svojstva (vodljivost, otpor, kapacitet, induktivitet, polariziranost i drugo), često ovisna i o frekvenciji električne struje ili oblicima i frekvenciji impulsa. Zato se u nadomjesnim shemama elektroda predočuje pripadnim slogovima otpornika, kondenzatora, zavojnica ili galvanskih članaka.

Elektrode za zavarivanje
------------------------

*Glavni članak: Elektrode za zavarivanje*
Dijelovi obložene elektrode za zavarivanje.
Elektrode za zavarivanje mogu biti **gole** (ugljeni ili metalni štap, žica ili traka), **obložene** (metalna jezgra, a obloga mineralni materijal) ili **punjene** (mineralna jezgra i metalna obloga) ili nekih drugih oblika. Dodatni materijali i elektrode za elektrolučno zavarivanje (i druge načine zavarivanja) su standardizirani za pojedine načine zavarivanja i prema vrsti osnovnog materijala. Priprema, odnosno oblici dodirnih površina koje se zavaruju (zavareni spoj) i njihovih rubova, je standardizirana za pojedine načine zavarivanja i prema vrsti osnovnog materijala.

Izvori
------

1. ↑  Faraday, Michael (1834). „On Electrical Decomposition". Philosophical Transactions of the Royal Society. Arhivirano iz originala na datum 17. 01. 2010. Pristupljeno 17. 1. 2010.
2. ↑   **elektroda**,  "Hrvatska enciklopedija", Leksikografski zavod Miroslav Krleža, www.enciklopedija.hr, 2014.
3. ↑  [*mrtav link*] "Termini i definicije kod zavarivanja", Dr.sc. Ivan Samardžić, izv. prof. Strojarski fakultet u Slavonskom Brodu, 2012.